Мясцовая ўлада заўсёды трымае на кантролі добраўпарадкаванне населеных пунктаў і тэрыторый, замацаваных за канкрэтнымі сельсаветамі. Адсюль і вялікі кавалак работы, накіраванай на знос або прывядзенне ў парадак дамоў, што застаюцца без гаспадароў, паляпшэнне знешняга выгляду вуліц паселішчаў, наданне прыстойнага выгляду месцам пахавання і шмат іншых спраў. Грошай на гэта бюджэт выдаткоўвае не надта многа, таму старшыні сельсаветаў вывучаюць вопыт калег, каб запазычыць ідэі сабе на карысць, шукаюць спонсараў, будзяць грамадскую ініцыятыву. Апошняй формай работы скарысталіся ў Дараганаўскім сельсавеце.